JUDEŢUL ARAD

COMUNA ARCHIȘ

CONSILIUL LOCAL

 PROCES VERBAL

 Încheiat astăzi 15.12.2017, ora 900, în sala de ședință a Consiliului Local al Comunei Archiș, cu ocazia ţinerii Ședinţei Extraordinare de Consiliu Local ,convocată prin Dispoziţia primaruluiprin viceprimar d-l Pantea Nicolae cu nr. 162/13.12.2017 . La şedinţă participă 11 consilieri locali din totalul de 11.

 La ședință participă d-l Alb Traian, cetăţean al localităţii Groşeni şi d-l Bătrîn Ignat din localitatea Nermiş.

 La începutul ședinței se anunță necesitatea alegerii unui nou Președinte de ședință şi se solicită consilierilor propuneri, în acest sens.

 D-l consilier Denuţ Andrei îl propune ca Președinte de ședință pe d-nul consilier Denuţ Florin.

 Nemaifiind alte propuneri se supune la vot propunerea făcută, 10 consilieri sunt ,,pentru”, d-l Pantea Nicolae nu votează, este adoptată Hotărârea Consiliului Local nr.97/15.12.2017, este ales Președinte de ședință d-l consilier Denuţ Florin .

 Președintele de ședință, d-l Denuţ Florin prezintă Ordinea de zi:

1. Proiect de hotărâre privind aprobarea modificării Organigramei si Statului de functii al aparatului de specialitate al primarului comunei Archis, judetul Arad.
2. Proiect de hotărâre privind aprobarea trecerii unor bunuri din patrimoniul public al judeţului Arad în patrimoniul public al comunei Archiş .
3. Discutarea şi stabilirea unor măsuri în baza adresei nr.2444/29.11.2017 a RPL Ocol Silvic ,,DUMBRAVA” Beliu .
4. Informarea secretarului comunei Archiş privind atribuţiile consilierilor locali , măsură stabilită în Nota de constatare nr.10592 din 06.12.2017 a Instituţiei Prefectului-Judeţul Arad .
5. Diverse .

 D-l Pantea Nicolae propune ca Proiectul de hotărâre privind aprobarea trecerii unor bunuri din patrimoniul public al judeţului Arad in patrimoniul public al comunei Archiş să fie retras de pe Ordinea de zi şi să se suplimenteze Ordinea de zi cu următoarele proiecte de hotărâre: Proiect de hotărâre privind rectificarea bugetului de venituri şi cheltuieli a Consiliului Local al comunei Archiş

pe anul 2017, Proiect de hotărâre privind aderarea comunei Archiş la Asociaţia Comunelor din România şi Proiect de hotărâre privind însuşirea Acordului de cooperare privind organizarea şi exercitarea activităţii de audit public intern.

 D-l consilier Denuţ Florin propune amânarea Proiectului de hotărâre privind aprobarea modificării Organigramei si Statului de funcţii al aparatului de specialitate al primarului comunei Archiş, judeţul Arad până la următoarea şedinţă ordinară pentru lămuriri şi suplimentarea Ordinii de zi cu Proiect de hotărâre privindaprobarea listei de partizi pe picior şi preţul de pornire la licitaţie.

 D-nii consilieri în unanimitate sunt de acord cu retragerea de pe Ordinea de zi a Proiectului de hotărâre privind aprobarea trecerii unor bunuri din patrimoniul public al judeţului Arad în patrimoniul public al comunei Archiş, cu amânarea Proiectului de hotărâre privind aprobarea modificării Organigramei si Statului de funcţii al aparatului de specialitate al primarului comunei Archiş, judeţul Arad până la următoarea şedinţă ordinară şi cu suplimentarea Ordinii de zi cu cele două proiecte de hotărâri propuse.

 Preşedintele de şedinţă, d-l Denuţ Florin supune la vot Ordinea de zi astfel :

1. Proiect de hotărâre privind rectificarea bugetului de venituri şi cheltuieli a Consiliului Local al comunei Archiş pe anul 2017,
2. Proiect de hotărâre privind aderarea comunei Archiş la Asociaţia Comunelor din România.
3. Proiect de hotărâre privind însuşirea Acordului de cooperare privind organizarea şi exercitarea activităţii de audit public intern.
4. Proiect de hotărâre privindaprobarea listei de partizi pe picior şi preţul de pornire la licitaţie.
5. Discutarea şi stabilirea unor măsuri în baza adresei nr.2444/29.11.2017 a RPL Ocol Silvic ,,DUMBRAVA” Beliu .
6. Informarea secretarului comunei Archiş privind atribuţiile consilierilor locali , măsură stabilită în Nota de constatare nr.10592 din 06.12.2017 a Instituţiei Prefectului-Judeţul Arad .
7. Diverse ,10 consilieri locali prezenţi sunt ,,pentru”, d-l Pantea Nicolae nu votează, este adoptată Hotărârea Consiliului Local nr.98/15.12.2017 .

 Se supune la vot Procesul-verbal încheiat în ședința ordinară din data de 27.11.2017, proces-verbal care a fost pus la dispoziția consilierilor locali împreună cu invitaţia şi proiectele de hotărâre supuse spre dezbatere pe Ordinea de zi.

 D-l consilier Denuţ Florin solicită respingerea procesului-verbal, deoarece spune că există anumite paragrafe în procesul-verbal, care nu corespund cu afirmaţiile dumnealui şi face următoarele precizări:

 -referitor la demisia d-lui viceprimar, d-l Denuţ Florin afirmă că nu i-au cerut demisia d-lui viceprimar, nici el personal, nici gruparea PSD, doar a explicat ce înseamnă ,,demisia de onoare”,

 -referitor la numiţii Popovici Fănică şi Alb Florin-Dinu , d-l consilier spune că nu a întrebat cum vor fi plătiţi, ci a făcut afirmaţia că Bene Milenti va fi plătit cum vor fi plătiţi şi sus-numiţii,

 - referitor la punctul nouă de pe Ordinea de zi a şedinţei ordinare din data de 27.11.2017Proiect de hotărâre privind aprobarea listei de partizi pe picior şi preţul de pornire la licitaţie, d-l Denuţ Florin spune că a propus ca lemnul să fie ,,exploatat” şi nu ,,vândut”,

 -, d-l consilier afirmă că nu ,,a spust că dacă nu există tractor nu se va mai exploata masa lemnoasă”, ci a spus că există primării care achiziţionează masă lemnoasă, chiar dacă nu au tractor,

 -d-l consilier afirmă că în procesul-verbal nu s-a făcut nici o referire la cererile adresate de Consiliul local către RPL ,,Dumbrava”, faptul că au fost supuse votului Consiliului local şi au fost votate în unanimitate,

 - referitor la deplasările în interes de serviciu ale angajaţilor Primăriei Archiş, d-l consilier spune că a afirmat că ,,există certitudini”şi nu ,,suspiciuni”cu privire la acestea, cum că ar fi mai mari.

 D-na jurist Alb Juliana-Lioara precizează că se face referire la adresele Consiliului local către RPL ,,Dumbrava” şi au fost comunicate.

 D-l consilier Denuţ Andrei spune că procesul-verbal întocmit este,,şifonat”.

 D-l consilier Alb Dănuţ afirmă că d-l consilier Denuţ Florin ar fi dat ,,demisia de onoare” ca un fel de exemplu

 D-l Pantea Nicolae, viceprimarul comunei Archiş, susţine că d-nii consilieri de la gruparea PSD i-au cerut demisia, dar acum nu mai recunosc.

 Se supune la vot Procesul-verbal încheiat în ședința ordinară din data de 27.11.2017, d-nii Alb Dănuţ, Bătrîn Nicolae, Bociort Den-Vasile sunt ,,pentru”, d-nii consilieri Bun-Faur Ioan, Crîjmar Den-Cristian, Denuţ Andrei, Denuţ Florin, Hărdăuţ Pavel, Horhat Pavel Nelu, Răzban Pavel sunt,,împotrivă”, d-l Pantea Nicolae nu votează, Procesul-verbal încheiat în ședința ordinară din data de 27.11.2017 este respins.

 În continuare se trece la primul punct de pe Ordinea de zi aprobată:Proiect de hotărâre privind rectificarea bugetului de venituri şi cheltuieli a Consiliului Local al comunei Archiş pe anul 2017.

 D-na Bene Mioara, inspector în cadrul Compartimentului Contabilitate , prezintă Adresa nr.ARG\_STZ\_ 12389 din 14.12.2017 a Administraţiei Judeţene a Finanţelor Publice Arad ; Adresa nr.22797/11.12.2017 a Consiliului Judeţean Arad, specificând că se majorează bugetul, la partea de venituri, la capitolul 11.02.02 cu suma de 80.000 lei şi la capitolul 42.02.05, Planuri şi reglementări de urbanism, cu suma de 46.987,08 lei şi se majorează bugetul, la partea de cheltuieli, la capitolul 68.02.10, Asistenţă socială la cheltuieli de personal, cu suma de 80.000 lei şi la capitolul 51.02.710130, Alte active fixe, cu suma de 46.987,08 lei.

 Se supune la vot punctul unu de pe Ordinea de zi:Proiect de hotărâre privind rectificarea bugetului de venituri şi cheltuieli a Consiliului Local al comunei Archiş pe anul 2017, 10 consilieri sunt ,,pentru”, d-l Pantea Nicolae nu votează, este adoptată Hotărârea Consiliului Local nr.99/15.12.2017.

 D-l Anta Gheorghe-Florin, secretarul comunei, prezintă punctul doi de pe Ordinea de zi: Proiect

de hotărâre privind aderarea comunei Archiş la Asociaţia Comunelor din România, precizând că se

propune aderarea comunei Archiş la Asociaţia Comunelor din România şi însuşirea prevederilor

Statutului acesteia.

 D-l consilier Alb Dănuţ întreabă referitor la art. 3 din proiectul de hotărâre cu privire la darea în folosinţă gratuită a unor spaţii din Primăria Comunei Archiş pentru sediul Filialei Judeţene a ACoR .

 D-l Anta Florin, secretarul comunei, şi d-l viceprimar Pantea Nicolae, spun că în situaţia în care Consiliul director al acestei filiale doreşte acest lucru i se va pune la dispoztiţie spaţiul de sus sau sediul Primăriei pentru anumite întâlniri.

 Se supune la vot punctul doi de pe Ordinea de zi aprobată: Proiect de hotărâre privind aderarea comunei Archiş la Asociaţia Comunelor din România, 10 consilieri sunt ,,pentru”, d-l Pantea Nicolae nu votează, este adoptată Hotărârea Consiliului Local nr.100/15.12.2017.

 Se trece la punctul trei de pe Ordinea de zi aprobată:Proiect de hotărâre privind însuşirea Acordului de cooperare privind organizarea şi exercitarea activităţii de audit public intern .

 D-l Anta Florin, secretarul comunei, precizează că deoarece, la nivelul Primăriei, nu există un funcţionar public care să exercite activitatea de audit public intern, aceasta va fi exercitată pentru toate comunele din judeţ, pe întreaga durată de existenţă a acestuia plătindu-se o cotizaţie, care va fi suportată de la bugetul local.

 D-l viceprimar Pantea Nicolae spune că această cotizaţie, ca membru în ACOR, va fi de 600 lei.

 Se supune la vot punctul trei de pe Ordinea de zi aprobată: Proiect de hotărâre privind însuşirea Acordului de cooperare privind organizarea şi exercitarea activităţii de audit public intern, 10 consilieri sunt ,,pentru”, d-l Pantea Nicolae nu votează, este adoptată Hotărârea Consiliului Local nr.101/15.12.2017.

 În continuare se trece la punctul patru de pe Ordinea de zi aprobată: Proiect de hotărâre privindaprobarea listei de partizi pe picior şi preţul de pornire la licitaţie.

 D-l consilier Denuţ Florin spune că d-nii consilieri au hotărât ca Partizile 476+537 - Dosul Hăşmaş şi Partida 552 – Dumbrava, având un total de 1800 mc să fie vândute prin licitaţie publică cu strigare.

 D-l consilier Hărdăuţ Pavel solicită să fie comunicate Caietele de inventariere pentru aceste partizi.

 D-l consilier Crîjmar Den-Cristian întreabă dacă nu ar trebui protejaţi agenţii din comună.

 D-l viceprimar Pantea Nicolae spune că nu este permis de lege acest lucru.

 Se supune la vot punctul patru de pe Ordinea de zi aprobată: Proiect de hotărâre privind aprobarea listei de partizi pe picior şi preţul de pornire la licitaţie, 8 consilieri sunt ,,pentru”, d-nii consilieri Alb Dănuţ şi Bătrîn Nicolae sunt în ,,conflict de interese”,d-l Pantea Nicolae nu votează, este adoptată Hotărârea Consiliului Local nr.102/15.12.2017.

 Se trece la punctul cinci de pe Ordinea de zi aprobată: Discutarea şi stabilirea unor măsuri în baza adresei nr.2444/29.11.2017 a RPL Ocol Silvic ,,DUMBRAVA” Beliu .

 D-l consilier Denuţ Andrei consideră că Adresa respectivă este o problemă , doar pe o parte, a Consiliului Local, fiind un exces de zel din partea celor care au redactat-o, deoarece, de exemplu, referitor la persoana şefului de district şi la rotaţia pădurarilor, RPL Ocol Silvic Dumbrava are Consiliu de Administraţie, conducere, un program şi nu Consiliul local hotărăşte problemele astea.

 D-l consilier Denuţ Florin spune că s-a redactat un răspuns la acea adresă şi dă citire răspunsului, cerând să fie comunicat şi celor de la RPL O.S.Dumbrava.

 D-l consilier Alb Dănuţ afirmă că a luat cunoştinţă despre adresa respectivă şi a aflat că acel calcul economic este făcut de juristul de la RPL şi nu de către Compartimentul contabilitate.

 D-l viceprimar Pantea Nicolae spune că nu intră în atribuţiile Consiliului local rotirea personalului silvic.

 D-l consilier Denuţ Andrei spune că d-nii consilieri nu au nimic cu pădurarii.

 D-l consilier Hărdăuţ Pavel consideră că sunt suficienţi 3 pădurari şi că rotirea cantoanelor ar fi benefică şi întreabă de ce nu se predau Caietele de inventariere.

 D-l viceprimar Pantea Nicolae spune că, referitor la partizi erau 4000 mc într-o parte şi 1000 mc la prestări servicii , i s-a părut foarte puţin , deşi cei de la RPL au spus că mai există 2000 mc şi precizează că fiecare trebuie să –şi justifice punctul de vedere.

 La punctul şase de pe Ordinea de zi :Informarea secretarului comunei Archiş privind atribuţiile consilierilor locali , măsură stabilită în Nota de constatare nr.10592 din 06.12.2017 a Instituţiei Prefectului-Judeţul Arad , d-l secretar Anta Florin aduce la cunoştinţa consilierilor locali faptul că au obligaţia întocmirii rapoartelor de activitate , conform informării comunicate

 D-l viceprimar Pantea Nicolae spune că trebuie analizată situaţia cu preţul la apă şi la deşeuri, deoarece se merge pe minus, în condiţiile actuale, considerând că ar trebui să se facă un raport cu situaţia reală şi să se facă întâlniri cu oamenii pe sate pentru a li se aduce la cunoştinţă problemele respective.

 D-l consilier Denuţ Florin spune că atunci când o să se facă bugetul, se va subvenţiona şi preţul apei şi al deşeurilor şi propune ca următoarea şedinţă de consiliu local să aibă loc la Căminul cultural din localitatea Groşeni, precizând că trebuie să existe transparenţă.

 D-l viceprimar Pantea Nicolae spune că nu are nimic împotrivă, dar d-nii c onsilieri să spună sursa de subvenţionare, în condiţiile în care Primăria va trebui să plătească anul viitor nu 12, ci 15 salarii, trei salarii rămânând restante.

 D-l Bătrîn Ignat le cere celor prezenţi să solicite de la RPL O.S.Dumbrava volumul de lucrări pentru păşunea împădurită.

 D-l consilier Denuţ Florin întreabă de ce, atunci când executorul judecătoresc a cerut bunurile pentru executare, nu au fost cuprinse şi coşurile, deoarece acestea acoperă exact valoarea respectivă..

 D-l viceprimar Pantea Nicolae spune că au fost cerute doar cu destinaţie şi anume, sediul Primăriei, pădurea, păşunea.

 D-l consilier Bătrîn Nicolae spune că singura soluţie este auditul.

 D-l consilier Alb Dănuţ propune ca anul viitor să fie cuprinsă în buget o sumă de bani pentru angajarea unei firme de audit.

 D-l consilier Denuţ Andrei consideră că ar trebui iniţiat un proiect de hotărâre, în acest sens,.

 Nemaifiind alte probleme şi discuții, d-l preşedinte de şedinţă declară încheiate lucrările Şedinţei Extraordinare din data de 15.12.2017.

 PREŞEDINTE DE ŞEDINŢĂ SECRETAR

 FLORIN DENUŢ GHEORGHE-FLORIN ANTA